Ehdotonta rakkautta. Täydellistä omistautumista.
Ja valta hallita ihmisten kehoja, mieliä ja sieluja.
Voit saada kaiken sen.
Tämän käsikirjan ohjeilla.
Näillä taktiikoilla kulttijohtajapyrkyrit -
muuntautuvat tavallisista kuolevaisista eläviksi jumaliksi.
LUO PERUSTA
KASVATA SEURAAJAKUNTAA
TEE SEURAAJISTA LAUMASIELUJA
LUPAA TIE PELASTUKSEEN
Mutta jos et ole varovainen, kaikki voi riistäytyä käsistä.
Joko pelastetaan sieluja?
NÄIN TULLAAN KULTTIJOHTAJAKSI
Mikä kultti edes on?
Kultin keskiössä on vaikutusvaltainen, karismaattinen, usein itsevaltainen hahmo.
Usein ryhmän jäsenten mieliä hallitaan ja itsenäinen ajattelu tukahdutetaan.
Lopputuloksena on lähes aina verenvuodatusta ja kuolemaa.
Kultti tarjoaa ihmisille mahdollisuuden kuulua joukkoon.
Ihmisluonto kaipaa helppoja vastauksia.
Ihminen haluaa olla osa jotain suurempaa.
En osannut kuvitellakaan päätyväni kulttiin,
mutta oli valtavan viettelevä ajatus tehdä maailmasta parempi paikka.
Kaikilla on elämässään aikoja,
jolloin tuntee olevansa hukassa ja haavoittuvainen.
Hyvä kulttijohtaja osaa iskeä juuri silloin ja tarjota ratkaisua.
Tämän käsikirjan avulla voit valjastaa ihmisten haavoittuvaisuuden -
omaan palvelukseesi.
Kulttijohtaja osaa manipuloida, sillä hänelle ihminen on kone.
Täytyy vain löytää oikea nappi.
Keppi tai porkkana, jolla toisen saa taipumaan tahtoonsa.
Ennen kuin voi mullistaa muiden elämän, on luotava itsensä uudelleen.
Siinä tempussa mallia näytti Charles Manson.
Pikkurikollinen ja urallaan epäonnistunut trubaduuri,
josta kuitenkin tuli omanlaisensa legenda.
Tiedän, mitä pelkäätte.
Näen, mitä mielissänne liikkuu.
SYYSKUU 1970
Tältä Charles Manson näytti maailman silmien edessä murhista syytettynä.
Vuotta aiemmin hänen seuraajansa olivat tappaneet raa'asti useita ihmisiä.
Mitä tunteita asia herättää? -Tunteitako? Tunnen vain hyviä tunteita.
On pakko myöntää, että Manson osasi hyödyntää kykyjään.
Hän oli esiintyjä, joka nautti roolistaan täysillä.
Hän eläytyi rooliinsa syvemmin kuin osattiin kuvitella.
Ryhdytäänkö Charlien jalanjäljissä legendoiksi?
Ensin pannaan tärkeysjärjestys kuntoon.
OMISTAUDU KUTSUMUKSELLESI
Kulttijohtajaksi ei nousta asettumalla muiden kanssa samalle viivalle.
Menestyneimmät heistä väittävät ja uskovat ehkä itsekin -
olevansa jotain erityistä.
Toisin sanoen…
Joka ikinen kulttijohtaja on sairaalloinen narsisti.
Heitä kiinnostaa vain oma napa.
Pian näette, että parhaat gurut valvoivat omaa etuaan jo likipitäen syntyessään.
Kansan temppelin perustaja Jim Jones juoksutti lapsena serkkujaan asioillaan.
Jos he kieltäytyivät, Jim hakkasi heitä mailalla.
Kun Korkein totuus -kultin tuleva johtaja Shoko Asahara -
kävi Japanissa sokeainkoulua,
hän hankki tienestejä kiristämällä koulutovereitaan maksamaan suojelurahaa.
Pastori Sun Myung Moon puolestaan väitti, että ollessaan 16-vuotias -
hän sai Jeesukselta ilmestyksessä käskyn jatkaa tämän työtä uutena Messiaana.
Nuoren Charlie Mansonin elämässä Jeesus ei ollut läsnä.
Manson oli ei-toivottu lapsi.
Isäänsä Manson ei edes tuntenut, ja äiti eli epävakaata elämää.
Kun Charlie oli vasta taapero,
hänen äitinsä ja enonsa joutuivat vankilaan ryöstöstä.
Manson sijoitettiin sukulaisten huostaan -
McMechenin tuppukylään Länsi-Virginiassa.
Siellä Mansonin kohtalo alkaa piirtyä näkyviin.
Charlie on vasta viisivuotias muuttaessaan sukulaistensa luokse.
Hän osaa kuitenkin jo valvoa omaa etuaan.
Uutena tulokkaana Charlie saa pian koulukiusaajat kimppuunsa.
Manson janoaa kostoa, muttei pienikokoisena pysty siihen yksin.
Siispä hän päättää hyödyntää puhelahjojaan.
Hän etsii suopean kuulijajoukon ja ryhtyy hurmauspuuhiin.
Pari päivää myöhemmin uudet ystävät kostavat Charlien puolesta.
Kun koko porukka on rehtorin puhuttelussa, tytöt kertovat Charlien yllyttäneen heitä.
Charlie kiistää väitteen. Vakuuttavasti.
Charlie luikahtaa kuin koira veräjästä ja saa pahan pojan maineen.
Rikoskumppanit saavat kantaa seuraukset.
Omien kykyjen löytäminen on hyvä alku,
mutta kulttijohtajalta vaaditaan muutakin kuin asennetta.
On luotava oma uskomusjärjestelmä, jonka keskiössä on johtaja itse.
Siinä saa käyttää mielikuvitusta.
DOGMIT OJENNUKSEEN
Kultteja on monenlaisia. Osa niistä on uskonnollisia.
Tulkoon valtakuntasi ja tapahtukoon tahtosi.
Toinen suuri ryhmä ovat itsensä kehittämiseen,
menestykseen ja saavutuksiin tähtäävät kultit.
On henkisyyttä korostavia new age -kultteja sekä kultteja,
joissa ei välttämättä edes seurata tietoisesti mitään ideologiaa,
vaan pikemminkin henkilöä.
Sisällöstä riippumatta omaa totuutta on toitotettava vakuuttavasti.
Kulttijohtaja omaksuu näkökannan, josta on hänelle eniten hyötyä.
Paasauksen keskellä voi olla pieni totuuden jyvä,
johon hän uskoo vakaasti.
Ei periaatteita sentään yhdessä yössä tarvitse omaksua.
On ehkä tarpeen viettää aikaa eristyksissä.
Pohdiskellen syntyjä syviä.
Manson löysi retriittinsä täältä.
Charlie joutui linnaan ryhdyttyään autovarkaaksi.
Hän otti ajasta kaiken irti.
Charliella oli loistotilaisuus oppia, ja hän imi itseensä kaiken.
Hän kuunteli tarkkaan parittajia, joista tuli hänen idolejaan.
Heiltä Charlie oppi kaikenlaista, mutta muitakin tietolähteitä oli.
Yksi tärkeimmistä oli vankilan kirjasto.
Kaltereiden takana Manson perehtyy henkisyyteen sen kaikissa olomuodoissa.
Hän tutkii Buddhan opetuksia,
kristillisten herätysliikkeiden sanomaa, hindulaisuuden elämänpyörää -
sekä uutta oppijärjestelmää, joka vapauttaisi hänen potentiaalinsa.
Skientologiaa.
Manson lisäilee mukaan myös sanoituksia lempiyhtyeeltään.
Bändi on The Beatles, josta tulee Mansonille pakkomielle.
Manson siteeraa myös Stranger in a Strange Land -teosta,
jossa avaruusolio luo uuden uskonnon.
Tästä oppien sekamelskasta tulee Charlien oma tiekartta valaistukseen.
Keitoksen viimeinen ainesosa löytyy vielä yllättävämmästä paikasta.
Jos haluat, että sinusta pidetään, käyttäydy kuin koiranpentu.
Kiinnostu aidosti muista ja näytä se.
Suosituin kurssi Yhdysvaltain vankiloissa -
on Dale Carnegien Miten saan ystäviä, menestystä, vaikutusvaltaa.
Kurssille jonotetaan kaikissa Yhdysvaltain suurissa vankiloissa.
Manson oli kurssin fani.
Neuvot sopivat hänen mietteisiinsä. Piti olla huomiota herättävä -
ja osata imarrella muita.
Carnegiella oli muitakin vinkkejä. Kuten se, että antaa toisen puhua.
Ja saa tämän tuntemaan itsensä tärkeäksi. Esimerkiksi toistelemalla hänen nimeään.
Vaikka olisit eri mieltä, älä väitä toisen olevan väärässä.
Kysele vain.
Vakuuta toinen siitä, että ideasi on hänen omansa.
Myyntitekniikoita vai psykologista manipulointia -
kultin perustamiseksi? Sama asia.
MITEN SAAN SEURAAJIA JA VALTAA
Ohjeilla piti saada ystäviä.
Ne toimivat Dale Carnegien kohdalla ja ne toimivat Mansonin kohdalla.
Taitavan myyntimiehen neuvojen avulla Manson muovasi omat dogmansa.
Mutta jos todella haluaa tehdä vaikutuksen,
tarvitaan näyttävyyttä.
Käsikirja ohjeistaa.
LUO HAHMO
Kulttijohtajaksi ei synnytä vaan muovaudutaan.
Kaikki on kiinni siitä, millaisen kuvan itsestään antaa.
Kulttijohtajalle imago on kaikki kaikessa. Pitää tehdä vaikutus.
On näytettävä, että pystyy asioihin, joihin kukaan muu ei pysty.
Eikä homman tarvitse mennä kerralla putkeen.
Se muistuttaa mainontaa.
Jos huomiota ei saa yhdellä kikalla, kokeillaan toista.
KAKSI VUOTTA ENNEN MURHIA
Vapauduttuaan taas kerran vankilasta 32-vuotias Charles Manson -
alkaa soveltaa käsikirjan oppeja käytäntöön.
Ja kulttijohtajapyrkimykset osuvatkin varsin otolliseen saumaan.
1960-luvulla kuohui.
Yhdysvalloissa elettiin epävakaata aikaa. Oli nähty useita salamurhia.
Bobby Kennedy, Martin Luther King.
Lisäksi käynnissä oli hyvin epäsuosittu Vietnamin sota.
Moni instituutio, jonka piti tukea kansaa, koettiin epäluotettavaksi.
Niinpä monet alkoivat etsiä yhteisöllisyyttä -
ja merkitystä muista lähteistä.
Sopivalla paketilla sinä voit tarjota merkityksen.
Mutta tarvitset myös salaisen aseen, jota ilman kulttia ei johdeta.
Karismaa.
Osa karismasta on kykyä muodostaa -
intiimi yhteys itsensä ja keskustelukumppaninsa välille.
Kun kohtaamme karismaattisen henkilön,
vaikutumme hänestä, uskomme häneen ja innostumme.
Menetämme loogisen kyvyn arvioida, mikä on meille parhaaksi.
Karisma on vaarallinen asia.
Karisman lahja ei kuitenkaan riitä. Sitä on myös osattava käyttää.
Useimmat kulttijohtajat, myös Manson, ottavat joitakin varaslähtöjä.
Kestää aikansa saada homma toimimaan.
Charlie Manson toimi hetken aikaa tanssinopettajana.
Koko ajatus on täysin järjetön,
mutta niin hän pääsi tapaamaan nuoria naisia.
Pesti ei kestänyt kauan.
Manson kokeili myös uraa palvelualalla.
Charlie Manson halusi olla Yhdysvaltain menestynein parittaja.
Hän rakasti ajatusta naisista,
jotka paiskisivat hänelle hommia hänen ottaessaan iisisti.
Sama teema toistuu myöhemmin.
Parittaminen ei ole helppoa, kuten lauluissakin sanotaan.
Charliella oli enimmillään töissä vain pari naista.
Ja nekin naiset -
suorittivat lähinnä parin taalan pikaisia autohoitoja.
Tienestejä ei juuri tullut. Manson oli USA:n historian surkeimpia parittajia.
Toisinaan avain menestykseen on oikean hetken löytäminen.
Päästyään ehdonalaiseen Manson lähtee etsimään uutta alkua pohjoisesta.
San Franciscosta hän löytää 1960-luvun vastakulttuurin kehdon.
Rakkauden kesää hehkuvan Haight-Ashburyn.
Tarjolla oli seksiä, huumeita ja rock and rollia.
Charlielle se oli nirvana.
Kaupunki kuhisi nuoria ja naiiveja hippejä, jotka etsivät gurua.
Ihmistä, jota palvoa ja josta inspiroitua.
Manson tajuaa olevansa aivan väärän näköinen -
ja muuntautuu ajan hengen mukaiseksi.
Särmästä tinkimättä.
Charlien hippimeininkiin yhdistyi sopivasti vaaran tunnetta.
Se vetosi ihmisiin.
Hänessä oli jotain hypnoottista.
Ahdistuneisiin teini-ikäisiin -
se upposi kuin häkä.
Mutta vaikka charmi purisi ja imago olisi kohdillaan,
kulttijohtajan on myös osattava tunnistaa, kenestä on seuraajaksi.
Siihen voi soveltaa markkinoinnista tuttua ohjetta.
LÖYDÄ KOHDERYHMÄ
Olisiko tuosta tyypistä seuraajaksi?
(ALISUORIUTUJA)
Tai tuosta?
(KOLMESTI ERONNUT)
Tai tästä hieman eksyneen oloisesta tytöstä?
(FILOSOFIAN OPISKELIJA)
Ei hätää, sillä käsikirja kertoo, miten tunnistat hyvän kohteen.
Millainen ihminen on altis vaikutuksille?
Yleensä idealistinen ja uudelle avoin.
Tämä on vapaa maa. Perusoikeuksiani ei saa polkea.
Ryhmässä nuoret voivat kokea korjaavansa maailmaa jollain tavalla.
Sielujen vangitsemisessa ajoitus on kaikki kaikessa.
Yksi väestöryhmä korostuu, kun mietitään kulteille alttiita ihmisiä.
Nuoret, jotka elävät itsenäistymisvaihetta -
ja pohtivat, keitä he ovat vanhempiensa vaikutuspiirin ulkopuolella.
Siinä elämänvaiheessa voi joutua hyväksikäytetyksi.
Pian San Franciscoon muuttonsa jälkeen Manson alkaa soveltaa käsikirjan oppeja.
Hän huomaa ensimmäisen kohteensa. Ujon kirjastonhoitajan Mary Brunnerin.
Mary Brunner kaipasi rakkautta, mutta hän oli myös luonnonsuojelija.
Charlie Manson sai hänet uskomaan,
että luonnon suojeleminen oli yksi Mansonin päätavoitteista.
Jo muutamassa päivässä he päätyivät saman katon alle.
Pian Charlie saa toisenkin opetuslapsen. Lynette Frommen.
Lynette Frommella oli vaikea isäsuhde.
Riitoja oli paljon, ja hän karkaili kotoa.
Charlie löysi Lynetten istumasta penkillä -
ja sai tämän uskomaan, että hän oli tytölle se oikea.
Seuraavaksi laumaan liittyy -
Patricia Krenwinkel, joka tapasi Charlien juhlissa.
Patricia Krenwinkel oli herttainen ja hyvin naiivi nuori nainen.
Charlie vietteli hänet heti ensitapaamisella,
ja neiti Krenwinkel hurmaantui täysin.
Mansonin perheen ydin alkaa muodostua.
Charlie oli kuin pillipiipari, joka veti tyttöjä puoleensa.
Seuraavien kuukausien aikana joukkoon liittyy lisää opetuslapsia.
Eiköhän kuunnella yhtä heistä.
Otto yksi.
Olin 14-vuotias, kun tapasin Charlien.
Vanhempani elivät hippielämää ja käyttivät LSD:tä.
Olin itsekin käyttänyt sitä kotonani.
Vanhempani muuttivat pakettiautoon ja minä jäin heitteille.
Olin helppo kohde Charlien kaltaiselle hahmolle.
Hän oli hauska. Pidin häntä komeanakin.
Hän oli lyhyt, mutta niin olin minäkin. Hänessä vain oli sitä jotain.
Kuten tiedetään, se juuri oli hänen vahvuutensa.
Hän osasi hyödyntää toisen heikkouksia ja tarpeita.
Hänen niin sanottu valtansa perustuu hänen iloonsa.
Ilo vetää ihmisiä puoleensa.
Hänessä on lämpöä. -Hän tanssii ja laulaa usein.
Hänessä on kauneutta ja iloa, joka viehättää ihmisiä.
Niin kuin vauvatkin viehättävät.
Kohdetta etsiessä ei kuitenkaan saa haksahtaa kadotettuihin sieluihin.
Manson sovelsi erästä sääntöä värvätessään ihmisiä laumaansa.
Tulokkaiden tuli olla säröillä muttei täysin hajalla.
Jos he olisivat hajalla ja avuttomia,
heistä ei olisi Charlielle hyötyä.
Kun opetuslapset on saatu koukkuun, heidät kiskotaan veneeseen.
Charliella oli kyky saada jokainen meistä tuntemaan itsensä hänen mielitietykseen.
Hän oli hyvä rakastaja. Se viehätti useimpia tytöistä.
Nuoret naiset,
joista jokainen kuvitteli olevansa Charlielle ainoa oikea,
huomasivatkin olevansa osa haaremia ja hyväksyivät sen kuuluvan asiaan.
Mansonista voi olla montaa mieltä, mutta hänen taitojaan ei voi kieltää.
Voi toki olla helpohkoa saada haavoittuvaiset lampaat seuraamaan,
mutta miten ne pidetään polulla?
Apua! Pelastakaa!
TESTAA VÄKESI USKOLLISUUS
Kulttijohtaja vaatii seuraajiltaan paljon.
Täytyy siis selvittää, keneen voi luottaa. Sen homman Manson osasi.
Charlie testasi seuraajiaan. Heidän piti osoittaa,
että he luottivat täysin johtajaansa -
ja täyttäisivät hänen kummallisimmatkin käskynsä.
Hän ei ollut ainoa.
Heaven's Gate -kultin Marshall Applewhite teetti kastraation -
valmistautuessaan "seuraavaan tasoon".
Moni kultin jäsen hankki saman operaation ilman asianmukaisia hoitotoimia.
Roch Thériault, kanadalaisen Ant Hill Kids -kultin johtaja,
pakotti seuraajansa viihdyttämään itseään tuntikausien nyrkkitappelulla alastomina.
Hän laski pisteitä.
Daavidin oksa -lahkon johtaja David Koresh testasi seuraajiaan -
pakottamalla miehet selibaattiin -
hänen tutustuessaan vaimoihin lähemmin. Epäitsekästä toimintaa.
Tehtävän sisällöllä ei niinkään ole merkitystä,
sillä pääasia on varmistaa, että seuraajat tottelevat johtajaansa.
Charlien varhaiset uskollisuustestit olivat lähinnä kemiallisia.
Charlie kokosi laumansa yhteen ja jakoi jäsenille LSD-annoksia.
Hän asetti annoksen jokaisen kielelle.
Charlie käytti sitä ikään kuin sakramenttina.
Me saimme isot annokset. Hän otti vähemmän tai ei yhtään.
Jokaisen Mansonin perheen jäsenen tuli osallistua tähän ehtoolliseen.
Hänellä oli ollut LSD-tripillä ristiinnaulitsemiskokemus,
ja hän näytteli sen meille useaan otteeseen.
Hän seisoi kädet ojennettuina -
ja puhui käsissään olevista nauloista ja verestä.
LSD-tripillä sellainen esitys voi olla hyvin todentuntuinen.
Esitystensä avulla hän sai meidät pohtimaan,
voisiko hän todella olla jonkin sortin Messias.
Se oli vasta alkusoittoa aivopesulle.
Hän uskotteli, ettemme tarvinneet ruokaa ja ettemme tunteneet kipua.
Muistan, miten hän piti sormiani kynttilän liekin päällä.
Se poltti ihoani, mutta hän toisteli, ettei kipua oikeasti ole olemassa.
Miten tuo rasti on tullut otsaasi?
Eikö se sattunut? -Ensin viillettiin…
Siitä ei jäänyt arpea, joten… Ei se sattunut.
Veitselläkö?
Ensin veitsellä, sitten se poltettiin meisselillä. Ei se satu.
Ajan myötä uskollisuustestit saivat rakennusteknisen ulottuvuuden -
nimeltä "hiiviskely".
Osallistujat pukeutuivat mustiin -
ja tunkeutuivat muiden ihmisten koteihin yöaikaan.
Charlie halusi hämmentää asukkaita -
siirtelemällä huonekaluja ja syömällä ruokia ynnä muuta.
Ei onneksi sen vakavampaa.
Asukkaita odotti aamulla yllätys, kun olohuone oli mullin mallin.
Kyse ei tietenkään ollut vain talonomistajien trollauksesta.
Sekin oli keino punnita seuraajien tottelevaisuutta ja omistautumista.
Käskyttämällä.
Hän pelasi psykologisia pelejä -
ja pyrki hämärtämään käsityksiämme oikeasta ja väärästä.
Hämmennykselle olisi myöhemmin käyttöä.
Näin jälkikäteen ymmärrän, että ne olivat harjoituksia.
Jos olet noudattanut käsikirjaa, näkökulmasi alkaa olla kohdillaan.
Olet luonut vahvan ideologian ja imagon -
ja koonnut ympärillesi lauman tottelevaisia opetuslapsia.
Matkallasi suureksi kulttijohtajaksi on enää yksi este.
Sinua ei tunneta.
Mansonille se ei pian enää olisi ongelma.
PIDÄ ITSESTÄSI METELIÄ
Kulttijohtajat osaavat vetää huomion itseensä.
Jos eivät osaisi, seuraajia ei olisi.
Jos joku toinen saa huomiota,
jonka johtaja katsoo kuuluvan itselleen, seuraukset ovat takuulla ikäviä.
Charlie pyrki valokeilaan jo ennen kulttihommiin ryhtymistään.
Vankila-aikanaan hän opetteli soittamaan kitaraa.
Palataan nyt taaksepäin musiikin voimin. Sinne, mistä juuri tulin.
Hän halusi rock and roll -tähdeksi.
Kultin muodostaminen ja musiikilliset pyrkimykset kulkivat käsi kädessä.
Charlie oli kuvitellut nousevansa kaikkien aikojen suurimmaksi tähdeksi.
Paras paikka unelmien toteuttamiseen on tietenkin Los Angeles.
14 KUUKAUTTA ENNEN MURHIA
Charlie lähti seuraajineen San Franciscosta Los Angelesiin,
sillä hän halusi päästä piireihin, joista hän voisi saada levytyssopimuksen.
Onnekseen Charliella oli salainen ase.
Viehättävät ja motivoituneet groupiet.
Manson lähetti nuoret naiset kaupungille etsimään rocktähtiä.
Pari heistä päätyi The Beach Boysin Dennis Wilsonin seuraan.
The Beach Boys oli siihen aikaan yksi maailman kuumimmista bändeistä.
Dennis otti kyytiin pari liftaamassa ollutta tyttöä.
He halusivat esitellä Dennisin Charlielle.
Dennis bilettää tyttöjen kanssa kartanossaan ja lähtee sitten studiolle.
Kun hän palaa aamuyöllä kotiin, häntä odottaa yllätys.
Charlie on kutsunut itsensä käymään.
Dennis kuitenkin suhtautuu käänteeseen kiinnostuneesti.
Dennis piti Charliesta.
Häneen taisi myös tehdä vaikutuksen -
Charlien tottelevainen tyttölauma.
Mansonin perhe viettää koko kesän Wilsonin kartanossa -
nauttien tämän kuuluisuuden tuomista eduista.
Charlie työstää musiikkiaan.
Dennis järjestää Charlielle äänityssession veljensä Brianin kotistudiossa.
Charliella oli yksi ehto.
Hän sanoi Dennis Wilsonille,
että sävellystä voi muokata vapaasti, mutta sanoihin ei saa kajota.
Manson soittaa suosikkikappaleensa "Cease to Exist".
Brian Wilsonilla ja muilla tuottajilla olisi kommentteja,
mutta Charlie ei ole halukas yhteistyöhön.
Brian Wilson keskeyttää äänitykset.
Charlie ilmoitti, että on aika häipyä.
Hän oli vihainen, kun tie tähtiin ei auennutkaan,
sillä omasta mielestään hän oli jotain aivan erityistä,
jota muut eivät saaneet muokata.
Charlie aikoi silti saada äänensä kuuluviin tavalla tai toisella.
Manson päätti, että musiikkibisnes oli täysin korruptoitunutta -
ja alkoi hautoa kostoa.
Nyt mennään, joten pidä kiinni.
Hän puhui Helter Skelteristä eli sekasorrosta.
Hän sanoi, että pian puhkeaisi rotusota,
johon meidän tuli valmistautua piiloutumalla.
Charlie kertoi seuraajilleen, että sodan riehuessa -
hän veisi ryhmänsä autiomaahan -
ja heistä tulisi maailman hallitsijoita.
Vallankumous koittaa hyvin pian.
Kun Helter Skelter ei otakaan alkaakseen, Manson päättää vauhdittaa asioita.
ELOKUU 1969
Perjantaina Los Angelesissa -
näyttelijätär ja hänen neljä ystäväänsä murhattiin hyvin raa'alla tavalla.
Näyttelijätär oli 26-vuotias Sharon Tate.
Kauppias Leno LaBianca vaimoineen puukotettiin kuoliaiksi.
Miehen rintaan oli kaiverrettu sana "sota".
Sitten tappaja oli kirjoittanut jääkaapin oveen verellä sanat -
"kuolema sioille".
Manson oli tehnyt opetuslapsistaan tappavia aseita,
joiden rikosten hän toivoi ruokkivan kaaosta ja väkivaltaa.
Charlien kostojuoni kuitenkin lässähtää.
Viisi Mansonin perheen jäsentä, myös Charlie,
pidätetään murhista syytettyinä.
VOIKO IHMISEN HYPNOTISOIDA MURHAAMAAN?
Maailma on tulossa hulluksi.
Kaikki on pelkkää näytelmää.
Ryhmä toitotti oikeustalon käytävillä syyttömyyttään -
ja kertoi palaavansa oikeudenkäynnin jälkeen autiomaan omavaraisuuteensa.
Valamiehistö on pohtinut Charles Mansonin -
ja hänen "perheensä" saamia syytteitä ja on nyt tehnyt päätöksensä.
Heidät kaikki todettiin syyllisiksi murhiin.
Alle kolme vuotta laumansa kokoamisen jälkeen -
Manson passitetaan loppuiäkseen vankilaan.
Palaan takaisin samaan vanhaan koloon.
Hänestä tuli kyllä omanlaisensa ikoni.
Kulttijohtajana hän ei kuitenkaan ehtinyt nousta täyteen mittaansa.
ENIMMILLÄÄN ALLE SATA JÄSENTÄ
Pystyt varmasti parempaan.
Käsikirjan seuraava luku ohjeistaa tekemään kultista -
joukkoliikkeen, joka seuraa sinua minne tahansa.
Kenen opein?
Miehen, joka kasvatti laumaansa niin taitavasti,
että se rakensi hänelle kaupungin.
Hyväksymme kaikki lämpimässä yhteishengessä.
Pastori Jim Jonesin.
Tekstitys: Heidi Mäki